

კერამიკული ნაწარმის სპეციალისტი

**პროფესიული სტანდარტი**

**სსიპ**  **განათლების ხარისხის განვითარების ეროვნული ცენტრი**

**2017 წელი**

1. **დასახელება (ქართულად):** კერამიკული ნაწარმის სპეციალისტი
2. **დასახელება (ინგლისურად):** The Specialist of Ceramic Products
3. **პროფესიული სტანდარტის სარეგისტრაციო ნომერი:**
4. **პროფესიული სტანდარტის შესაბამისი კოდი „დასაქმების საერთაშორისო სტანდარტული კლასიფიკატორის“ (ISCO-08) მიხედვით:** 8181
5. **დასაქმების სფეროს აღწერა:**

კერამიკული ნაწარმის სპეციალისტი აწარმოებს კერამიკულ პროდუქციას. მან უნდა იცოდეს და შეეძლოს ამ საქმის შესარულებლად საჭირო ტექნიკურ-ტექნოლოგიური პროცესის დაგეგმვა, ორგანიზება, მართვა და დამოუკიდებლად შესრულება. აგრეთვე, საკუთარი კომპეტენციის ფარგლებში მარტივი სადიზაინო ამოცანების გადაჭრა.

კერამიკული ნაწარმის სპეციალისტი აკეთებს თიხების და სხვა კერამიკული მასალის იდენტიფიკაციას; ამზადებს კერამიკულ ნაკეთობას სხვადასხვა ხერხით: ჩარხზე ამოყვანა, ჩამოსხმა, დაწნეხვა; აკეთებს გამოწვებს; აკეთებს ნაკეთობის დეკორირებას სხვადასხვა წესით; ასრულებს დამხმარე მასალით - თაბაშირით - შესასრულებელ სამუშაოებს: ჩარხავს მოდელს, იღებს სხავდასხვა სირთულის ყალიბს, ამრავლებს ყალიბებს. კერამიკული ნაწარმის სპეციალისტი ასრულებს კერამიკულ საქმიანობას უსაფრთხოებისა და სანიტარიულ-ჰიგიენური ნორმების დაცვით.

1. **სამუშაო გარემო და დასაქმების შესაძლებლობები:** კერამიკული ნაწარმის სპეციალისტისსამუშაო გარემოა სახელოსნო, რომელიც აღჭურვილია საჭირო დანადგარებით, ღუმელებით, ინვენტარით და სხავადასხვა მასალით. იგი შეიძლება დასაქმდეს კერამიკულ ქარხანაში, კერამიკულ საწარმოში, კერამიკულ სახელოსნოში, საკუთარ სახელოსნოში კერამიკული ნაკეთობის დამამზადებლად ან საამქროში თვითდასაქმების მიზნით.
2. **აუცილებელი პროფესიული მოთხოვნები:** კანონმდებლობით არ არის განსაზღვრული
3. **პროფესიული მოვალეობები და ამოცანები:**

|  |  |  |
| --- | --- | --- |
| № | პროფესიული მოვალეობა | პროფესიული ამოცანა |
| 1 | **სამუშაოს ორგანიზება** | * 1. განსაზღვრავს პროექტის (შესასრულებელი სამუშაოს) მოთხოვნებს   2. იღებს დაკვეთას ან გეგმიურ სამუშაოს   3. გეგმავს შესასრულებელ სამუშაოს   4. ასრულებს ესკიზს/ნახაზს დამკვეთის/ამოცანის მოცემულობის მიხედვით   5. განსაზღვრავს მასალას პროექტის შესატყვისად   6. აკეთებს შესასრულებელი სამუშაოს კალკულაციას |
| 2 | **კერამიკული ნაკეთობის დამზადება**  **სამეთუნეო ხერხით** | 2.1. ასრულებს სამეთუნეო საქმიანობისთვის საჭირო მოსამზადებელ სამუშაოს  2.2. ამზადებს ნაკეთობას ჩარხზე /დგიმზე ამოყვანის წესით  2.3.ამზადებს ნაკეთობის დეტალებს  2.4.აძლევს საბოლოო სახეს ნაკეთობას დამუშავების ტექნიკის და ესკიზის მოთხოვნიდან გამომდინარე  2.5. ამზადებს ნაკეთობას გამოსაწვავად |
| 3 | **კერამიკული ნაკეთობის დამზადება ჩამოსხმის წესით** | * 1. ასრულებს მოსამზადებელ სამოშაოს ნაკეთობის ჩამოსხმის წესით დასამზადებლად   2. ამზადებს ნაკეთობას, ნაკეთობის დეტალებს ჩამოსხმის წესით   3. აძლევს საბოლოო სახეს ნაკეთობას   4. ამზადებს ნაკეთობას გამოსაწვავად   5. აკეთებს ნაკეთობის ჩამოსხმის შემდგომ სამუშაოს |
| 4 | **კერამიკული ნაკეთობის დაყალიბება**  **დაწნეხვის წესით** | 4.1 ასრულებს მოსამზადებელ სამუშაოს ნაკეთობის  დაწნეხვის წესით დაყალიბებისთვის  4.2. ამზადებს ნაკეთობას დაწნეხვის წესით  4.3. აძლევს საბოლოო სახეს ნაკეთობას  4.4. ამზადებს ნაკეთობას გამოსაწვავად  4.5. ასრულებს ნაკეთობის დაყალიბების შემდგომ სამუშაოს |
| 5 | **კერამიკული ნაწარმის სამოდელო/სადამყალიბებლო საქმიანობის**  **შესრულება** | * 1. აკეთებს მუშა ნახაზს   2. ასრულებს მოსამზადებელ სამუშაოს კერამიკული ნაწარმის სამოდელო/სადამყალიბებლო საქმიანობის შესასრულებლად   3. ამზადებს თაბაშირის მოდელს   4. ამზადებს თაბაშირის„დედა ყალიბს“/ ყალიბს   5. აკეთებს კაპს   6. ამრავლებს ყალიბებს კაპის მეშვეობით |
| 6 | **კერამიკული პროდუქციის გამოწვა** | * 1. ამზადებს კერამიკულ ღუმელს გამოსაწვავად   2. აკეთებს ელექტრო ღუმელში პროდუქციის სტანდარტულ, დამჟანგველ - ბისკვიტის (უტილის) და მეორად გამოწვას   3. აკეთებს ელექტრო ღუმელში აღმდგენელ გამოწვას (რედუქცია)   4. აკეთებს ელექტრო ღუმელში ტრადიციული შავკრიალა კერამიკის გამოწვას   5. აკეთებს ელექტრო ღუმელში ჭიქურზედა მოხატვისათვი საჭირო გამოწვას   6. აკეთებს გამოწვას შეშის ღუმელში |
| 7 | **კერამიკული ნაკეთობის დეკორირება** | * 1. აკეთებს ნედლი ნაკეთობის დეკორირებას   2. ასრულებს ნედლი ნაკეთობის მოხატვას ანგობირების მეთოდით   3. ასრულებს ჭიქურქვედა საღებავებით მოხატვას   4. ასრულებს ნაკეთობის მოჭიქურებას   5. აკეთებს ჭიქურზედა შემფერავებით მოხატვას |
| 8 | **პროფესიის ფარგლებში სახვითი/ვიზუალური ამოცანების გადაჭრა** | * 1. ასრულებს გრაფიკულ და კოლორისტულ ამოცანებს   2. აკეთებს სამგანზომილებიან/მოცულობით ობიექტს   3. წყვეტს მარტივ კომპოზიციურ ამოცანებს   4. აკეთებს ობიექტის იზომეტრიულ, აქსონომეტრიულ ნახაზს   5. იყენებს ციფრულ ტექნოლოგიებს ესკიზზე მუშაობისას |
| 9 | **უსაფრთხოების და სანიტარულ/ჰიგიენური ნორმების დაცვა** | * 1. ყოფს სახელოსნოს სეგმენტებად ტექნიკური უსაფრთხოების ნორმების დაცვით   2. მუშაობს უსაფრთხოების წესების დაცვით ელექტრო დანადგარებთან და ღუმელთან   3. კერამიკული მასალების გამოყენებისას იცავს უსაფრთხოების წესებს   4. კერამიკული მასალის გამოყენებისას იცავს სანიტარულ/ჰიგიენური ნორმებს   5. უზრუნველყოფს პირველად სამედიცინო დახმარებას   6. იცავს გარემოს დაცვით ნორმებს |
| 10 | **პროფესიულ განვითარებაზე ზრუნვა** | * 1. აფასებს საკუთარ კომპეტენციებს, ცოდნასა და უნარებს   2. ეცნობა პროფესიულ სიახლეებს   3. გეგმავს საკუთარ პროფესიულ განვითარებას |

1. **პიროვნული თვისებები:**

* დეტალებზე ორიენტირებულობა
* ორგანიზებულობა
* კომუნიკაბელურობა
* შრომისმოყვარეობა

1. **მატერიალური რესურსი**

**ა) ინვენტარი, აღჭურვილობა**

* ელექტროღუმელი (თაროებით და სადგამებით)
* ლაბორატორიული ღუმელი
* ლითონის საჭრელი ბურღი
* შებოლვის ღუმელი
* სამეთუნეო ჩარხი
* თაბაშირის სამოდელო ჩარხი
* დოლურა (კვარცის ბურთულებიანი წისქვილი)
* თიხის ცომის გადასაზელი შნეკი
* თხევადი თიხის (შლიკერის) მიქსერი
* ჭიქურის მიქსერი
* კომპრესორი
* გამწოვი
* მაგიდის დგიმი
* მოსაჭიქურებელი კაბინა
* თერმოწყვილი
* ექსტრუდერი
* პლასტების გასაბრტყელებელი მაგიდა
* კომპიუტერი
* პრინტერი, სკანერი
* სამხატვრო კომპიუტერული პროგრამები
* საშრობი
* ხელის ბორმანქანა
* ბურღი
* პროექტორი, საპროექციო ეკრანი
* თაბაშირის მდღვებავი
* სტეკები
* საკაწრები
* მოსაჭიქურებელი პულვერიზატორი
* მაშები
* ფუნჯები ჭიქურზედა და ჭიქურქვედა საღებავებისთვის
* საცერი სხვადასხვა ზომის
* მოდელის საჩარხი დანები
* სახაზავი დაფა რეიშინით
* ამოყვანისთვის საჭირო ინსტრუმენტები
* დაფები, საბრტყელებლები
* სახაზავი ინსტრუმენტების ნაკრები (საფარგლე)
* ტემპერატურის საზომი კონუსები
* ბონომეტრი (ტენიანობის საზომი)
* ზუმფარა
* ჭიკარტი
* ქაღალდი
* სახატავი ალბომები
* საშლელი
* ფანქრები
* ფანქრები ჭიქურზედა მოხატვისთვის
* მოსახატი მსხალი
* საჭრისი
* ხერხი
* ფოლადის ფირფიტები თაბაშირისთვის
* მზომი (ცირკული)
* კუთხურა
* წმინდა ბადეები
* ტილოს ნაჭრები
* ცეცხლგამძლე ხელთათმანი
* წინსაფარი
* რესპირატორი
* თასები
* სათლები
* ღრუბელი
* ცელოფანი კომბინიზონი
* სათვალე
* ძაბრი
* სასწორი
* ნიჩაბი
* ჯამები
* ტუმბოები
* კალკა
* ჭიკარტი
* შტანგელი
* თაბაშირის დანები
* ბრტყელტუჩა
* პერგამენტის ქაღალდი
* აქატის საპრიალებელი
* საზომი ჯამები
* როდინი
* სასწორი
* ლაბორატორული სასწორი
* სამფეხები (მოჭიქურებული ნამუშევრებისთვის)
* მენზურა
* რეზინის ხელთათმანი
* რეზინის სათლი
* სხმულის ჩასასხმელი რეზინის სარტყელი
* ყალიბის შემკვრელი სარტყელი
* დანები თაბაშირის საჭრელად
* ალუმინის ფირფიტები თაბაშირის ყალიბებისთვის
* თაბაშირის საწური მაგიდა
* საცერი თაბაშირისთვის
* მაკრატელი
* მაგიდა თიხის საზელი
* მაგიდები (სამუშაო, მოსახატი, ჩამოსასხმელი)
* ჩარხის მაგიდა
* სკამი
* ხანძარსაწინააღმდეგო ინვენტარი
* თაბაშირის ავზები
* თაბაშირის მაგიდა
* სანათები
* თაროები
* საშრობი კარადა
* საღებავების შესანახი კარადა
* კონტეინერები თავსახურით
* თასები
* ურიკა
* სანაგვე კონტეინერი
* მოლბერტი
* ჩაქუჩი
* სხვადასხვა კონფიგურაციიც ქლიბები რკინის გასაქლიბად
* ხის ჩაქუჩი
* ღუმელის ჩამრთველი (რუბილნიკი)
* ცოცხი აქანდაზი

**ბ) მასალა, ნედლეული:**

* თაბაშირი
* თიხა
* ფაიფური
* შამოტი
* სკიპიდარი
* სკიპიდარის ზეთი
* ჭიქური თეთრი
* ჭიქური გამჭვირვალე
* შამოტის ფხვნილი
* ჭიქურზედა საღებავები
* ჭიქურქვედა საღებავები
* კანიფოლი
* ბიტუმი
* თიხის შემფერავები
* ჟანგეულები
* მარილები
* პიგმენტები
* ანგობები
* კაოლინი
* ლუსტრი
* კვარცის ქვიშა
* სოდა
* ცარცი
* თხევადი მინა
* სპირალი
* რკინის ფურცლები - სისქე 5- 8 მმ

1. **სამომავლო ტენდენციები:**

საქართველოში უხვად მოიპოვება მაღალი ხარისხის თიხები, რაც არის კერამიკული წარმოების რენტაბელობის საწინდარი. დასაქმების ბაზრის მოთხოვნების ანალიზი და ქვეყნის ეკონომიკის განვითარების პრიორიტეტები იძლევა საფუძველს ვივარაუდოთ, რომ პროფესიაზე დღეს არსებული მოთხოვნა მომავალშიც მზარდი იქნება.

მნიშვნელოვანი სამომავლო ტენდენციებია კერამიკის წარმოების ტრადიციული მეთოდების შენარჩუნებაზე ზრუნვა; ტრადიციული ფორმების (ქვევრი) დამზადების ტექნიკის შენარჩუნება. აგრეთვე, კერამიკულ წარმოებაში ახალი ტექნოლოგიების დანერგვა და ათვისება.

1. **პროფესიული ცოდნა და უნარები:**

|  |  |  |  |
| --- | --- | --- | --- |
| № | მოვალეობა | პროფესიული ცოდნა | პროფესიული უნარები |
|  | **სამუშაოს ორგანიზება** | **იცის:**   * დამკვეთთან ურთიერთობის წესები; * პროფესიული ტერმინოლოგია; * კლიენტის მოთხოვნის დაფიქსირების წესები. * დამკვეთთან ხელშეკრულების გაფორმების ძირითადი წესები; * ბაზრის მოთხოვნების განსაზღვრის წესი * წარმოებული პროდუქციის რეალიზაციისთვის საჭირო ხელშეკრულების გაფორმების წესები; * შრომის კანონმდებლობის შესაბამისი ნორმები. * კერამიკულ ნაკეთობის დამზადების ძირითადი მეთოდები; * კერამიკული ნაკეთობის გასაკეთებლად საჭირო ტექნიკურ/ტექნოლოგიური პროცესი; * ტექნიკურ/ტექნოლოგიური პროცესის განსაზღვრულ დროში დაგეგმვის წესები. * ხატვის საბაზისო პრინციპები; * ფერში მუშაობის ძირითადი პრინციპები; * კომპოზიციის და სპეცკომპოზიციის საბაზისო პრინციპები; * ელექტრონული გრაფიკული პროგრამები * ხაზვის საფუძვლები. * კერამიკული მასალათა სახეობები; * კერამიკული მასალის ხარისხის განსაზღვრის წესები. * კალკულაციის შედგენის წესები. * სამუშაო მასალების ხარჯთაღრიცხვის შედგენის წესი; * მარტივი მათემატიკური ოპერაციების შესრულების წესები; * სამუშაოს შესასრულებლად საჭირო ხარჯების გამოთვლის წესი. | **შეუძლია:**   * დამკვეთთან პროფესიული ურთიერთობის წარმართვა; * კოლეგებთან/თანამშრომლებთან პროფესიული მსჯელობა კონკრეტული ამოცანის გადაჭრის მიზნით; * პროფესიული ტერმინოლოგიის გამოყენება კოლეგებთან ურთიერთობისას; * კომუნიკაციის თანამედროვე/ელექტრონული საშუალებების გამოყენება; * დამკვეთის/ამოცანის მოთხოვნების სრულყოფილად დაფიქსირება. * დაკვეთის გაფორმება კანონის ნორმების შესაბამისად; * პროფესიული საქმიანობის წარმართვა ბაზრის მოთხოვნების გათვალისწინებით; * წარმოებული პროდუქციის რეალიზაციისთვის საჭირო ხელშეკრულების გაფორმება. * შესასრულებელი სამუშაოს ტექნიკურ/ტექნოლოგიური პროცესის დაგეგმვა; * ტექნიკურ/ტექნოლოგიური პროცესის დროში სწორად გაწერა, პროექტის შესრულების ვადებთან თანხვედრაში. * გრაფიკული ესკიზის გაკეთება; * კოლორისტული ამოცანების ესკიზში გადაჭრა * ტექნიკური ნახაზის გაკეთება; * მოცულობითი ესკიზის გაკეთება; * ესკიზის გაკეთება ელექტრონული გრაფიკული პროგრამების გამოყენებით. * ნაკეთობის/ნაწარმის მასალის განსაზღვრა დაკვეთის/პროექტის მოთხოვნებიდან გამომდინარე; * მასალის რაოდენობის განსაზღვრა; * დამხმარე მასალის რაოდენობის განსაზღვრა; * სამუშაოს შესასრულებლად საჭირო კერამიკული მასალის ხარისხის გაკონტროლება. * ნაკეთობის დამზადებისთვის საჭირო მასალების ღირებულების განსაზღვრა; * სამუშაოს შესასრულებლად საჭირო კომუნალური ხარჯების გამოთვლა; * მასალის დანაკარგის ღირებულების განსაზღვრა; * შესასრულებელი სამუშაოს ღირებულების განსაზღვრა. |
|  | **კერამიკული ნაკეთობის დამზადება**  **სამეთუნეო და ამოშენების ხერხით** | **იცის:**   * სხვადასხვა თიხების ფიზიკური, ქიმიური და მექანიკური მახასიათებლები; * სამეთუნეო და ამოშენების ხერხით ნაკეთობის დასამზადებლად საჭირო თიხის ცომის კონსისტენცია და მისი თვისებები; * თიხის ცომის დასამზადებელი დანადგარის მომსახურების წესები. * ნაკეთობის ჩარხზე, დგიმზე ამოყვანის წესები; * სამეთუნეო ჩარხის, დგიმის მოხმარების წესი. * ნაკეთობის დეტალების დამზადების სხვადასხვა მეთოდები; * ფუნქციური, ერგონომული და ჰიგიენური ნორმები კერამიკული ნაკეთობის/პროდუქციისთვის. * საჩარხი იარაღების გამოყენების წესი * ნაკეთობის მეორადი დამუშავების, გაჩარხვის წესები/ნორმები; * ნაკეთობის აწყობის წესები. * ნაკეთობის შრობისას მიმდინარე ფიზიკური პროცესები; * შრობის რეჟიმის შერჩევის წესი. | **შეუძლია:**   * კერამიკული მასალების იდენტიფიცირება; * თიხის დამზადებისთვის საჭირო დანადგარების მომსახურება; * სამუშოს შესასრულებლად საჭირო ხელსაწყო იარაღების განსაზღვრა/მომზადება * ნაკეთობის დასამზადებლად საჭირო მასალის რაოდენობის განსაზღვრა * სამუშაო მასალის - თიხის ცომის დამზადება ხელით ან შესატყვისი დანადგარის გამოყენებით; * თიხის ტენიანობის განსაზღვრა. * ნაკეთობის ზომების განსაზღვრა ესკიზთან მიმართებაში - მასალის ტექნიკური მახასიათებლების გათვალისწინებით; * ნაკეთობის ჩარხზე ამოყვანა; * დანადგარების, იარაღების გამოყენება; * დეტალების ზომების განსაზღვრა ნაკეთობასთან მიმართებაში ესკიზიდან გამომდინარე; * ნაკეთობის დეტალების დამზადება ჩარხზე ამოყვანით, გამოძერწვით - ფუნქციური, ერგონომული და ჰიგიენური ნორმების დაცვით; * საჭირო იარაღების გამოყენება; * ნაკეთობის მეორადი დამუშავება - გაჩარხვა; * გაჩარხვით ნაკეთობის ფორმის მაქსიმალური დაზუსტება ესკიზთან მიმართებაში; * დეტალებისთვის საბოლოო სახის მიცემა; * ნაკეთობის აწყობა - დეტალების დამაგრება/მორგება(ესკიზის მიხედვით)ფუნქციური, ერგონომული და ჰიგიენური ნორმების გათვალისწინებით. * საჩარხი იარაღების გამოყენება. * ესკიზიდან ნედლ ნაკეთობაზე დეკორის გადატანა; * ნედლი ნაკეთობის დეკორირება სხვადასხვა ხერხით; * დიდი ზომის კერამიკული ნაკეთობის დამზადება ამოშენების ხერხით * შრობის რეჟიმის კონტროლი; * მშრალი ნაკეთობის ზედაპირის დამუშავება. |
|  | **კერამიკული ნაკეთობის დამზადება ჩამოსხმის წესით** | **იცის:**   * სხვადასხვა თიხების ფიზიკური, ქიმიური და მექანიკური მახასიათებლები; * ჩამოსასხმელი თიხის - შლიკერის დამზადების წესი. * შლიკერის დამზადებისთვის საჭირო დანადგარების მომსახურების წესები. * ნაკეთობის ჩამოსხმის წესით დამზადების მეთოდი; * ნაკეთობის კედლის სისქის განსაზღვრის წესი სხვადასხვა თიხის შლიკერისათვის. * ნაკეთობის აწყობის წესები; * ყალიბიდან ამოღებულნედლი ნაკეთობის გასუფთავების წესები. * ნაკეთობის შრობისას მიმდინარე ფიზიკური პროცესები; * შრობის რეჟიმის შერჩევის წესი. * ნაკეთობის ზედაპირის დამუშავების წესები * ყალიბების გაშრობა/გაწმენდის წესები; * ნარჩენი თიხის და შლიკერის გადამუშავების წესი. | **შეუძლია:**   * კერამიკული მასალების იდენტიფიკაცია; * შლიკერის (თხევადი თიხა)დამზადებისთვის საჭირო დანადგარების მომსახურება; * სამუშაო ადგილის ორგანიზება   შლიკერის დასამზადებლად;   * ნაკეთობის დასამზადებლად საჭირო მასალის რაოდენობის განსაზღვრა * სამუშაო მასალის - შლიკერის ჩამოსასხმელად მომზადება; * ყალიბის ჩამოსასხმელად მომზადება * ყალიბში ჩამოსხმული შლიკერის რაოდენობის რეგულირება; * ნაკეთობის კედლის სისქის კონტროლი; * ნაკეთობის შეშრობის დროის დადგენა; * ნაკეთობის დროულად ყალიბიდან ამოღება. * ყალიბიდან ამოღებული ნედლი ნაკეთობის გასუფთავება; * ჩამოსხმული ნაკეთობის აწყობა - დეტალების დამაგრება/მორგება(ესკიზის მიხედვით)ფუნქციური, ერგონომული და ჰიგიენური ნორმების გათვალისწინებით; * საჭირო იარაღების გამოყენება; * ესკიზის მიხედვით ნაკეთობაზე დეკორის ადგილის განსაზღვრა; * ნედლი ნაკეთობის დეკორირება მისი დამზადების მეთოდისგათვალისწინებით; * შრობის რეჟიმის კონტროლი; * მშრალი ნაკეთობის ზედაპირის დამუშავება. * ყალიბების მომზადება შემდგომი გამოყენებისთვის; * ნარჩენი თიხის გადამუშავება შემდგომი გამოყენებისთვის. |
|  | **კერამიკული ნაკეთობის დაყალიბება**  **დაწნეხვის წესით** | **იცის:**   * სხვადასხვა თიხების ფიზიკური, ქიმიური და მექანიკური მახასიათებლები; * დაწნეხვის წესით ნაკეთობის დასამზადებლად საჭირო თიხის ცომის კონსისტენცია და მისი თვისებები; * თიხის ცომის დასამზადებელი დანადგარის მომსახურების წესები * თიხის ცომის ტენიანობის განსაზღვრის წესი; * დაყალიბების სხვადასხვა წესები, მათ შორის შაბლონით; * ნაკეთობის ჩაჯდომის კოეფიციენტის დამოკიდებულებათიხის ცომის ტენიანობასა და თვისებებზე. * ყალიბიდან ამოღებული ნედლი ნაკეთობის გასუფთავების წესი; * დაწნეხილი ნამუშევრის აწყობის წესები. * შრობისას მიმდინარე ფიზიკური პროცესები; * შრობის რეჟიმის შერჩევის წესები; * შრობის პროცესში ნაკეთობის დეფორმაციის აცილების მეთოდები. * ყალიბების გაშრობა/გასუფთავების წესები; * ნარჩენი თიხის გადამუშავების წესები. | **შეუძლია:**   * განსაზღვროს ნაკეთობის დასამზადებლად საჭირო მასალის რაოდენობა; * სამუშაო მასალის - თიხის ცომის დამზადება ხელით ან შესატყვისი დანადგარის გამოყენებით; * ყალიბის მომზადება დასაწნეხად * თიხის ცომის ტენიანობის განსაზღვრა; * თიხის ცომით ნაკეთობის დაწნეხვა; * შაბლონით დაყალიბება; * ყალიბში ნაკეთობის შეშრობის დროის განსაზღვრა; * ნაკეთობის ყალიბიდან დროულად ამოღება. * ყალიბიდან ამოღებული ნედლი ნაკეთობის გასუფთავება; * დაწნეხილი ნაკეთობის აწყობა; * საჭირო იარაღების გამოყენება. * შრობის რეჟიმის კონტროლი; * ნაკეთობის გაშრობა * მშრალი ნაკეთობის ზედაპირის დამუშავება. * ყალიბების მომზადება შემდგომი გამოყენებისთვის; * ნარჩენი თიხის დასაწყობება/გადამუშავება. |
|  | **კერამიკული ნაწარმის სამოდელო/სადამყალიბებლო საქმიანობის**  **შესრულება** | **იცის:**   * მოცემული ესკიზის მიხედვით მუშა ნახაზის გაკეთების წესები   ნაკეთობის ჩაჯდომის კოეფიციენტის გათვალისწინებით.   * თაბაშირის ფიზიკო-ქიმიური და მექანიკური თვისებები; * თაბაშირის ხსნარის დამზადების წესები; * რკინის შაბლონის დამზადების წესები დაწნეხვის წესით დაყალიბებისათვის; * სამოდელო/   სადამყალიბებლო საქმიანობისათვის საჭირო დანადგარების მომსახურების წესები.   * თაბაშირის მოდელის დამზადების სხვადასხვა ხერხები. * მოდელის სირთულიდან გამომდინარე ერთ, ორ ან მრავალნაჭრიანი ყალიბის დამზადების წესები; * საცხის ქიმიური და მექანიკური თვისებები; * საცხის დამზადების მეთოდები. * კაპის დასამზადებლად საჭირო მასალები * კაპისთვის თაბაშირის ხსნარის დამზადების წესები დანამატების და დამხმარე მასალების გამოყენებით. * თაბაშირის ხსნარში წყლის და თაბაშირის პროპორციები; * ყალიბების შრობის და შენახვის წესები. | **შეუძლია:**   * ესკიზის მიხედვით და მოცემულობაზე დაყრდნობით მუშა ნახაზის გაკეთება; * მუშა ნახაზის გაკეთებისას ნაკეთობის ჩაჯდომის კოეფიციენტის გათვალისწინება * სამუშაო ადგილის ორგანიზება სამოდელო/სადამყალიბებლოსაქმიანობისშესასრულებლად * მოდელის დასამზადებლად საჭირო თაბაშირის რაოდენობის განსაზღვრა; * სამუშაოს შესასრულებლად საჭირო დანადგარის/იარაღების განსაზღვრა./მომზადება * საჭირო კონსისტენციის თაბაშირის ხსნარის მომზადება; * რკინის შაბლონის დამზადება დაწნეხვის წესით დაყალიბებისათვის. * სხვადასხვა სახის მოდელის დამზადება; * თაბაშირის სხმულის გაკეთება; * ნახაზის მიხედვით თაბაშირის სხმულიდან მოდელის გამოჩარხვა * მოდელზე დეკორის ან დეტალის დატანა; * საჩარხი და გამოსათლელი ინსტრუმენტების გამოყენება. * ყალიბის ნაჭრების რაოდენობის განსაზღვრა მოდელის კონფიგურაციიდან გამომდინარე; * მოდელისზომებისმიხედვით ყალიბის კედლის სისქის განსაზღვრა; * საცხის მომზადება; * გამყოფი ზღუდის დამზადება; * ყალიბისთვის კარკასის დამზადება; * „დედა ყალიბის“ აღება. * კაპის დასამზადებლად საჭირო მასალების განსაზღვრა; * კაპის ზომების განსაზღვრა; * მოდელის კონფიგურაციიდან გამომდინარე კაპის ნაჭრების რაოდენობის განსაზღვრა; * საცხის მომზადება; * კაპისთვის თაბაშირის ხსნარის დამზადება დამხმარე მასალების გამოყენებით; * კაპის დამზადება. * თაბაშირის ხსნარის კონსისტენციის განსაზღვრა; * კაპის მომზადება ჩამოსასხმელად; * ყალიბის ჩამოსხმა. |
|  | **კერამიკული ნაწარმის**  **გამოწვა** | **იცის:**   * ელექტრო ღუმელის მომსახურების წესები; * ღუმელის მოცულობიდან და გამოწვის ტიპიდან გამოდინარე გამოსაწვავი პროდუქციის რაოდენობის განსაზღვრის წესი; * ღუმელში პროდუქციის ჩატვირთვის წესი. * კერამიკული მასალის შესატყვისი გამოწვის დროის და ტემპერატურის გრაფიკი; * გამოწვის შესატყვისი ტემპერატურული ნორმები; * ტემპერატურის კონტროლისთვის საჭირო ხელსაწყოების გამოყენების წესები. * აღმდგენელი გამოწვის დროს მიმდინარე ქიმიური და ფიზიკური პროცესები; * კერამიკული მასალის შესატყვისი, აღმდგენელი გამოწვის ტემპერატურული ნორმები; * აღმდგენელი გარემოს შესაქმნელად საჭირო ნივთიერების რაოდენობის განსაზღვრა ღუმელის მოცულობის გათვალისწინებით; * ტემპერატურის კონტროლისთვის საჭირო ხელსაწყოების გამოყენების წესები. * კონკრეტული კერამიკული მასალისთვის ინდივიდუალური შემბოლავიგამოწვის რეჟიმი; * შებოლვა-აღდგენის გასაკეთებლად საჭირო ნივთიერებების ფიზიკური მახასიათებლები; * აღმდგენელ/შესაბოლი გარემოს შესაქმნელად საჭირო ნივთიერებათა რაოდენობის განსაზღვრის წესი ღუმელის მოცულობის გათვალისწინებით; * ტემპერატურის კონტროლისთვის საჭირო ხელსაწყოების გამოყენების წესები. * კერამიკული მასალის შესატყვისი, გამოწვის დროის და ტემპერატურის გრაფიკი; * ჭიქურზედა საღებავების გამოწვის ტემპერატურული მახასიათებლები; * ტემპერატურის კონტროლისთვის საჭირო ხელსაწყოების გამოყენების წესები. * კერამიკული მასალის შეშის ღუმელში გამოწვის წესები * საწვავი მასალების მახასიათებლები; * ტემპერატურის კონტროლისთვის საჭირო ხელსაწყოების გამოყენების წესები; * სახანძრო უსაფრთხოების ნორმები. | **შეუძლია:**   * ელექტრო ღუმელის მომსახურება; * ღუმელის მოცულობიდან და გამოწვის ტიპიდან გამომდინარე გამოსაწვავი პროდუქციის რაოდენობის განსაზღვრა; * პროდუქციის ღუმელში ჩატვირთვა. * კერამიკული მასალის შესატყვისი გამოწვის დროის და ტემპერატურული გრაფიკის განსაზღვრა; * გამოწვის რეჟიმის კონტროლი; * ტემპერატურის კონტროლისთვის საჭირო ხელსაწყოების გამოყენება. * აღმდგენელი გამოწვის რეჟიმის განსაზღვრა; * აღმდგენელი გამოწვის რეჟიმის მართვა; * ღუმელში აღმდგენელი გარემოს შექმნა; * აღმდგენელი გარემოს კონტროლისათვის საჭირო ხელსაწყოების გამოყენება. * აღმდგენელ/შესაბოლი გამოწვის რეჟიმის განსაზღვრა; * აღმდგენელ/შესაბოლი გარემოს შექმნა; * აღმდგენელ/შესაბოლი გამოწვის რეჟიმის მართვა; * აღმდგენელ/შესაბოლი გარემოს კონტროლისათვის საჭირო ხელსაწყოების გამოყენება * ჭიქურზედა საღებავებისთვის გამოწვების თანმიმდევრობის დადგენა; * კონკრეტული ჭიქურზედა საღებავისთვის/შემფერავისთვის შესაბამისი გამოწვის რეჟიმის დადგენა; * ტემპერატურის კონტროლისათვის საჭირო ხელსაწყოების გამოყენება. * შეშის ღუმელში გამოწვის ჩატარება სახანძრო უსაფრთხოების ნორმების დაცვით. * საწვავი მასალის და რაოდენობის განსაზღვრა ღუმელის კუბატურისა და საჭირო ტემპერატურული რეჟიმის გათვალისწინებით; |
|  | **კერამიკული ნაკეთობის დეკორირება** | **იცის:**   * თიხის თვისებები; * ნედლი ნაკეთობის, პლასტიურიდან თითქმის მშრალ მდგომარეობამდე, დეკორირების სხვადასხვამეთოდები. * ანგობის ძირითადი თვისებები; * ანგობის დამზადების წესი; * ანგობირების მეთოდები. * ჭიქურქვედა საღებავების ძირითადი თვისებები; * გამხსნელების მოხმარების წესები; * ჭიქურქვედა საღებავების მოხმარების წესები გამოწვის რეჟიმის გათვალისწინებით. * მოჭიქურების სხვადასხვა მეთოდები; * კეცის ფორიანობიდან გამომდინარე ჭიქურის სიმკვრივის ნორმები; * მოჭიქურებისათვის ჭიქურის და კეცის მომზადების წესები; * ჭიქურებთან, მარილებთან და ჟანგეულებთან მუშაობის უსაფრთხოების წესები. * ჭიქურზედა საღებავებით მუშაობის საერთო მონაცემები; * ჭიქურზედა შემფერავების ტიპები; * ჭიქურზედა შემფერავების ტემპერატურული მახასიათებლები; * ჭიქურზედა საღებავებით მოხატვის სხვადასხვა ტექნიკები. | **შეუძლია:**   * სხვადასხვა სიმშრალის ნაკეთობის დეკორირება; * ნედლი ნაკეთობის დეკორირება სხვადასხვა მეთოდებით (რელიეფი, კონტრრელიეფი, გრაფიკული ნახატი, შტამპი, ფაქტურის მიცემა); * ნედლი ნაკეთობის დეკორირებისთვის საჭირო ინსტრუმენტების გამოყენება. * ანგობის დამზადება; * ანგობების საცდელი პალიტრის გაკეთება კონკრეტული თიხისთვის; * ანგობირების წესით მოხატვა. * ჭიქურქვედა საღებავების საცდელი პალიტრის გაკეთება კონკრეტული თიხისთვის; * ჭიქურქვედა საღებავებით მარტივი (სახვითი უნარების შესაბამისი) დეკორის გაკეთება. * ჭიქურების საცდელი პალიტრის დამზადება კონკრეტული თიხისათვის; * მოჭიქურებისათვის ჭიქურის მომზადება; * მოჭიქურების სხვადასხვა მეთოდის გამოყენება; * მარილებით და ჟანგეულებით მოხატვა; * მოჭიქურებისას შესაბამისი ხელსაწყო/ინსტრუმენტების გამოყენება; * ჭიქურებთან, მარილებთან და ჟანგეულებთან მუშაობის უსაფრთხოების წესების დაცვა. * ჭიქურზედა საღებავების პალიტრის დამზადება; * ტემპერატურული მახასიათებლების გათვალისწინებით ჭიქურზედა შემფერავების დატანის რიგითობის განსაზღვრა; * ჭიქურზედა საღებავებით მოხატვის სხვადასხვა ტექნიკების გამოყენებით მარტივი (სახვითი უნარების შესაბამისი) დეკორის გაკეთება. |
|  | **პროფესიის ფარგლებში სახვითი/ვიზუალური ამოცანების გადაჭრა** | **იცის:**   * ხატვის საბაზისო პრინციპები; * წყლის საღებავებით (აკვარელი, გუაში) მუშაობის ძირითადი პრინციპები; * ფერთა თეორიის ზოგადი საფუძვლები. * მქანდაკებლობის ტიპები; * მქანდაკებლობის ელემენტარული წესები; * კომპოზიციის საბაზისო პრინციპები; * სპეცკომპოზიციის საბაზისო პრინციპები. * ორ და სამ განზომილებიანი ფიგურების სიბრტყეზე ასახვის გრაფიკული მეთოდები. * მასშტაბის გამოყენებით ესკიზის შესრულების წესი * სამხატვრო ციფრული პროგრამები(photoshop, corel). * სასარგებლო ინტერნეტსაიტების მოძიების წესი | **შეუძლია:**   * სახვითი ელემენტების გამოყენება მარტივი სიბრტყობრივი და მოცულობითიგრაფიკული ესკიზის შექმნისას; * ფერთა და ფერის გრადაციის გააზრებული გამოყენება; * სახატავი საშუალებების და მასალის გამოყენება. * მარტივი მოცულობითი ფორმის გამოძერწვა; * რელიეფის გაკეთება; * მქანდაკებლობისთვის საჭირო იარაღების გამოყენება. * კომპოზიციის საბაზისო ცოდნის გამოყენებით მარტივი კომპოზიციის შესრულება; * სპეცკომპოზიციის საბაზისო ცოდნის ფარგლებში კერამიკული ნაკეთობის დაპროექტება. * ხაზვის საფუძვლების გამოყენება; * მასშტაბის გამოყენებით მუშა ნახაზის შესრულება; * შესაბამისი სახაზავი იარაღების, ხელსაწყოების და მასალების გამოყენება. * ინტერნეტსივრცეში საჭირო მასალის მოძიება; * სამხატვრო პროგრამების მეშვეობით მოძიებული მასალის დამუშავება; * ფოტოების დამუშავება ესკიზზე მუშაობის დროს. |
|  | **უსაფრთხოების და სანიტარიულ/ჰიგიენური ნორმების დაცვა** | **იცის:**   * სამუშაო სივრცის სეგმენტებად დაყოფის წესები უსაფრთხოების და სანიტარულ/ჰიგიენური ნორმების; გათვალისწინებით. * სეგმენტების მოწყობის წესი. * კერამიკულ წარმოებაში ელექტროდანადგარებთან და ელექტროღუმელთან მუშაობის უსაფრთხოების წესები; * სავენტილაციო დანადგარების მახასიათებლები; * სპეცტანსაცმლისა და დამცავი საშუალებების გამოყენების წესები. * ქიმიკატები, რომელთა მოხმარებაც აკრძალულია უტილიტარული კერამიკის დამზადებისას; * ჯანმრთელობისთვის ზიანის მომტან ქიმიკატებთან უსაფრთხო მუშაობის წესები; * სავენტილაციო დანადგარების მახასიათებლები; * კერამიკული მასალების გამოყენებისას სანიტარულ/ჰიგიენური ნორმების დაცვის ზოგადი წესები. * სავენტილაციო დანადგარების მახასიათებლები; * სანიტარულ/ჰიგიენური საშუალებების გამოყენების წესები; * პირველადი დახმარების აღმოჩენის წესი ელექტრული დენით დაზიანებისას * პირველადი დახმარების აღმოჩენის წესი დამწვრობისას; * პირველადი დახმარების აღმოჩენის წესი მექანიკური დაზიანებისას; * პირველადი დახმარების აღმოჩენა ქიმიური დაზიანებისას; * პირველადი დახმარების აღმოჩენის წესი გაუთვალისწინებელი შემთხვევებით გამოწვეული დაზიანებისას; * სახანძრო უსაფრთხოების წესები; * გარემოს დაცვის ნორმები. | **შეუძლია:**   * სამუშაო სივრცის სეგმენტებად დაყოფა უსაფრთხოების წესების გათვალისწინებით; * თითოეული სეგმენტის მოწყობა უსაფრთხოების წესების დასანიტარულ/ჰიგიენური ნორმების გათვალისწინებით. * კერამიკულ წარმოებაში ელექტროდანადგარების და ელექტროღუმელის უსაფრთხოების წესების დაცვით მომსახურება; * სავენტილაციო დანადგარების მომსახურება. * კერამიკულ მასალებთან მუშაობა უსაფრთხოების წესების დაცვით; * სავენტილაციო დანადგარების მომსახურება. * კერამიკული მასალების გამოყენებისას სანიტარულ/ჰიგიენური ნორმების დაცვა; * სანიტარულ/ჰიგიენური ნორმების დასაცავად პირადი მოხმარების სანიტარულ/ჰიგიენური საშუალებების გამოყენება; * სანიტარულ/ჰიგიენური ნორმების დასაცავად საჭირო დანადგარების მოხმარება. * სავენტილაციო დანადგარების მომსახურება. * პირველადი დახმარების აღმოჩენა ელექტრული დენით დაზიანებისას; * პირველადი დახმარების აღმოჩენა დამწვრობისას; * პირველადი დახმარების აღმოჩენა მექანიკური დაზიანებისას; * პირველადი დახმარების აღმოჩენა ქიმიური დაზიანებისას; * პირველადი დახმარების აღმოჩენა გაუთვალისწინებელი შემთხვევებით გამოწვეული დაზიანებისას; * სახანძრო უსაფრთხოების მოთხოვნების დაცვა * სახანძრო უსაფრთხოების დასაცავი ინვენტარის გამოყენება; * გარემოს დაცვის ნორმების დაცვა * გარემოს დასაცავად საჭირო დანადგარების გამოყენება. |
|  | **პროფესიულ განვითარებაზე ზრუნვა** | **იცის:**   * საკუთარი კომპეტენციის შეფასების კრიტერიუმები; * საკუთარი ცოდნის შეფასების მეთოდები; * საკუთარი უნარების შეფასების მეთოდები. * პროფესიული ინფორმაციის მოძიების წესები ტექნიკურ ლიტერატურასა და ინტერნეტსივრცეში; * ინფორმაციის მოძიების წესები მასტერკლასების, ვორქშოფების და პროფესიული განვითარებისათვის მოწოდებული სხვა ღონისძიებების შესახებ. * მოთხოვნები პროფესიული განვითარების მიმართ; * პროფესიული ტრენინგის მნიშვნელობა პროფესიული განვითარებისათვის. | **შეუძლია:**   * საკუთარი კომპეტენციების, ცოდნისა და უნარების შეფასება; * ინფორმაციების მოძიება ტექნიკური ლიტერატურის მეშვეობით; * ინფორმაციების მოძიება ინტერნეტსივრცეში; * მასტერკლასებში, ვორქშოფებში მონაწილეობით მიღებული გამოცდილების და ცოდნის გამოყენება პროფესიულ საქმიანობაში; * კომპეტენციის ფარგლებში პროფესიული სიახლეების გაგება-გაანალიზება. * ახალი პროფესიული გამოცდილების პრქტიკული გამოყენება; * კარიერის სამომავლო დაგეგმვა კომპეტენციის ფარგლებში * სამომავლო პროფესიული განათლებისთვის საჭირო სწავლის მახასიათებლების განსაზღვრა. |

1. **სტანდარტის მოქმედების ვადა:** 5 წელი

**14. პროფესიული სტანდარტის შემმუშავებელი ჯგუფის წევრები:**

|  |  |  |
| --- | --- | --- |
| **№** | **სამუშაო ჯგუფის წევრები:**  **(სახელი, გვარი)** | **ორგანიზაცია, პოზიცია:** |
| **1** | **ნატო გაბოშვილი** | განათლების ხარისხის განვითარების ეროვნული ცენტრი, განათლების ფასილიტატორი |
| **2** | **ლალი ქუთათელაძე** | განათლების ხარისხის განვითარების ეროვნული ცენტრი, დარგის ფასილიტატორი |
| **3** | **ეკა კაკაბაძე** | აკადემიის სახელოსნო,  მხატვარ-ფერმწერი |
| **4** | **ნატო ერისთავი** | შპს კერამიკის ცენტრი"ვორქშოფი"  მხატვარ-კერამიკოსი |
| **5** | **გიორგი პაჭკორია** | თვითდასაქმებული. მხატვარი-კერამიკოსი |
| **6** | **მალხაზ შველიძე** | თვითდასაქმებული, მხატვარი |
| **7** | **ელვარდი გოგოლაძე** | თვითდასაქმებული მხატვარ-კერამიკოსი |
| **8** | **ლალი გაბადაძე** | თვითდასაქმებული,  მხატვარი-არქიტექტორი |
| **9** | **ნინო კოპალაძე** | თვითდასაქმებული,მხატვარი |
| **10** | **ანა ჯაფარიძე** | თვითდასაქმებული მხატვარ-კერამიკოსი |
| **11** | **ლია კასპელაშვილი** | ი.მ ქ. ბათუმი,"არტ სტუდია"  კერამიკის-დიზაინერი |
| **12** | **ირინა ჯიბუტი** | ი.მ. თანამედროვე კერამიკის ცენტრი  მხატვარ-კერამიკოსი |

**დასახელება:** კერამიკული ნაწარმის სპეციალისტი

**შეფასების სტანდარტი**

**ნაწილი 1. ზოგადი ინფორმაცია**

შეფასების სტანდარტი გამოიყენება ფორმალური განათლების ან/და არაფორმალური განათლების ფარგლებში შეძენილი კომპეტენციების, ცოდნისა და უნარების აღიარების მიზნით.

შეფასების სტანდარტი განსაზღვრავს პროფესიულ სტანდარტში ასახული კომპეტენციების, ცოდნისა და უნარების შეფასების ან/და დადასტურების აუცილებელ პირობებს:

* 1. შესაფასებელ კომპეტენციებს, რომლებიც გამოხატულია პროფესიული მოვალეობებსა და ამოცანებში;
  2. შესაფასებელი კომპეტენციების შეფასების კრიტერიუმებს, რომლებიც ასახავს აუცილებელ პროფესიულ ცოდნასა და უნარებს;
  3. შესაფასებელი კომპეტენციების დადასტურების შესაძლებლობებს;
  4. გამოცდის პროცესს და კომპონენტებს.

**შესაფასებელი კომპეტენციების დადასტურება**

შესაფასებელი კომპეტენციების დადასტურების გზები:

ა) ფორმალური განათლების გზით მიღწეული სწავლის შედეგების აღიარება (ჩათვლა);

ბ) არაფორმალური განათლების გზით მიღწეული კომპეტენციების დადასტურება (ნამდვილობის დადასტურება) განათლების და მეცნიერების მინისტრის მიერ დადგენილი წესით;

გ) მიღწეული კომპეტენციების დადასტურება ამ დოკუმენტით დადგენილი პრინციპებით ჩატარებული გამოცდის გზით.

ფორმალურ განათლებაში სტანდარტით გათვალისწინებული შეფასების პროცესის წარმართვასთან დაკავშირებული მოთხოვნები ასახულია სავალდებულო პროფესიულ მოდულებში.

**ფორმალურ განათლებაში მიღწეული სწავლის შედეგების აღიარების (ჩათვლის) პროცესი**

ფორმალური განათლების გზით მიღწეული სწავლის შედეგების აღიარების (ჩათვლის) პროცესი მოიცავს მიღწეული სწავლის შედეგების აღიარებას (ჩათვლას) საძიებელი კვალიფიკაციის მიზნებისათვის ქვემოთ მოცემული პრინციპების შესაბამისად:

ა) დასაშვებია მიღწეული სწავლის შედეგების აღიარება (ჩათვლა) ნებისმიერი კვალიფიკაციის ფარგლებში, თუ სწავლის შედეგები თავსებადია საძიებელ კვალიფიკაციასთან და მათი მიღწევა დადასტურებულია, რაც გამოიხატება საგანმანათლებლო პროგრამის ფარგლებში მიღებული დადებითი შეფასებით და შესაბამისი კრედიტის მინიჭებით;

ბ) თავსებადობის დადგენისთვის, შინაარსობრივი შესწავლის მიზნით, ამღიარებელი დაწესებულება ეყრდნობა პროფესიულ სტანდარტს ან/და პროფესიული საგანმანათლებლო პროგრამის ჩარჩო დოკუმენტს, რომლის საფუძველზეც არის შემუშავებული გავლილი პროფესიული საგანმანათლებლო პროგრამა ან პროგრამის კომპონენტი, არსებობის შემთხვევაში - პროფესიულ საგანმანათლებლო პროგრამას ან/და სილაბუსებს, ან/და პროფესიული საგანმანათლებლო პროგრამების კატალოგს. ამღიარებელი დაწესებულება უფლებამოსილია აღიარების მიზნებისათვის შესაფასებელ პირს მოსთხოვოს გავლილი საგანმანათლებლო პროგრამის/სასწავლო კურსების პროგრამების (სილაბუსების) გამოთხოვა საგანმანათლებლო დაწესებულებებიდან და წარდგენა;

გ) სწავლის შედეგების თავსებადობის განსაზღვრის მიზნით, აუცილებელი არაა მათი ფორმულირება იყოს იდენტური. თავსებადად ჩაითვლება სწავლის შედეგები, რომლის/რომელთა ერთობლიობაც, შინაარსის თვალსაზრისით, ეროვნული საკვალიფიკაციო ჩარჩოს შესაბამისი საფეხურის აღმწერის გათვალისწინებით, შესაძლოა მიჩნეულ იქნას ანალოგიურად.

**ნაწილი 2. მითითებები შესაფასებელი პირისა და შემფასებლისათვის**

**შეფასების დაწყებამდე გაეცანით:**

* + პროფესიულ სტანდარტს
  + შეფასების ინსტრუმენტებს
  + დაინტერესებული/შესაფასებელი პირის კომპეტენციების აღიარებასთან დაკავშირებულ შესაძლებლობებს
  + შემფასებლის ჩანაწერების ფორმებს
  + შეფასების პირობებს
  + შეფასების წესებს
  + შეფასების კრიტერიუმებს

**შეფასების პროცესში:**

* + პირადად დააკვირდით დავალებების შესრულების/შეფასების პროცესს;
  + თითოეული შესაფასებელისათვის აწარმოეთ შეფასების ჩანაწერების ფორმები;
  + თუ აუცილებელია, შესაფასებელს დაუსვით დამატებითი შეკითხვები დავალებასთან დაკავშირებით;
  + შეაფასეთ თითოეული კრიტერიუმი.

**შეფასების დასრულებისას:**

* + შესაფასებელს მიეცით განმარტება შეფასებასთან დაკავშირებით;
  + შეაჯამეთ შეფასების შედეგები;
  + დაადასტურეთ შეფასების შედეგები ხელმოწერით;
  + შეფასების ჩანაწერები გადაეცით სათანადოდ უფლებამოსილ პირს.

**ნაწილი 3. შეფასების პროცედურა**

**მიღწეული კომპეტენციების დადასტურებისთვის გამოცდის ორგანიზების პროცესი და კომპონენტები**

მიღწეული კომპეტენციების დადასტურებისთვის გამოცდის ჩატარების პროცესი მოიცავს დასადასტურებელი კომპეტენციების შესაბამისად გამოკითხვისა და პრაქტიკული დავალების შესრულების ეტაპებს.

მიუხედავად იმისა, დასტურდება თუ არა კვალიფიკაციით გათვალისწინებული კომპეტენციები, შეფასების სტანდარტის ნაწილი 1-ის „შესაფასებელი კომპეტენციების დადასტურება“ „ა“ და „ბ“ პუნქტებით გათვალისწინებული შესაძლებლობებით, შეფასების პროცესი მოიცავს სავალდებულო კომპონენტს (გამოცდას), რომლის შეფასება შესაბამისი კვალიფიკაციის მინიჭების წინაპირობას წარმოადგენს.

ქვემოთ მოცემულია გამოკითხვისა და პრაქტიკულ დავალებაზე დაკვირვების პროცესის მოთხოვნები, ასევე შეფასების სავალდებულო კომპონენტები.

|  |
| --- |
| **ნაწილი 4. თეორიული გამოკითხვის და პრაქტიკული /დავალებების თემატიკა**  **გამოკითხვა**  **გამოკითხვის ფორმა:**   * + შესაფასებელი პირის გამოკითხვა ხორციელდება ტესტის და ზეპირი შეკითხვების სახით;   + ტესტი უნდა მოიცავდეს როგორც ღია, ისე დახურული ტიპის შეკითხვებს.   **გამოკითხვის პროცესის მონიტორინგი:**  არსებითია გამოკითხვის პროცესზე შემფასებლის მიერ ზედამხედველობის განხორციელება**.**  **მოპოვებული მტკიცებულებები**  **მტკიცებულებები უზრუნველყოფილია შესაფასებლის მიერ მომზადებული წერილობითი ნაშრომით/შესრულებული ტესტით ან/და პრაქტიკული დავალების დროს დამატებით, დამაზუსტებელ შეკითხვებზე პასუხებით.**  **თეორიული საგამოცდო თემატიკა:**   * დასადასტურებელი კომპეტენციების შესაბამისად საგამოცდო თემატიკა შეიძლება მოიცავდეს შემდეგ საკითხებს:     ა) კერამიკული ნაწარმის ტექნოლოგიის საფუძვლები;  ბ) ვიზუალური ხელოვნების საფუძვლები (კომპოზიციის საფუძვლები).  სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა. |

**ნაწილი 5. პრაქტიკული დავალების/დავალებები შესრულების/შეფასების კრიტერიუმების მითითებებით:**

პრაქტიკული დავალების შესრულებაზე დაკვირვება.

**საგამოცდო გარემო:**

შესაფასებელი პირის შეფასება ხორციელდება პრაქტიკული დავალებების სახით.

**საგამოცდო პროცესის მონიტორინგი:**

საგამოცდო პროცესის მონიტორინგს ახორციელებს შემფასებელი/შემფასებლები (ნეიტრალური კომისია) წინასწარი დადგენილი წესისა და პროცედურების დაცვით.

**მოპოვებული მტკიცებულებები:**

მტკიცებულებები უზრუნველყოფილია შემფასებლის მიერ შევსებული ჩანაწერების ფორმით.

**საგამოცდო პრაქტიკული დავალებების ჩამონათვალი:**

**დასადასტურებელი კომპეტენციების** შესაბამისად სტუდენტმა უნდა შეასრულოს დავალება, რომელიც შეიძლება მოიცავდეს შემდეგს:

ა) კერამიკული ნაკეთობის დამზადება სამეთუნეო/ამოშენების ხერხით;

ბ) კერამიკული ნაკეთობის დამზადება ჩამოსხმის წესით;

გ) კერამიკული ნაკეთობის დაყალიბება დაწნეხვის წესით;

დ) კერამიკული ნაკეთობის დეკორირება;

ე) კერამიკული ნაწარმის შრობა და გამოწვა;

ვ) კერამიკული ნაწარმის სამოდელო/სადამყალიბებლო საქმიანობა;

ზ) მარტივი კომპოზიციის შესრულება ციფრული მხატვრული პროგრამის დახმარებით.

**გაითვალისწინეთ:**

1. შესაფასებელი პირის მიერ შესრულებული სამუშაოს წარმოებისას ეკონომიური, ხარისხის უზრუნველყოფის, გარემოს დაცვის, სამართლებრივი, უსაფრთხოების წესების დაცვის, ჰიგიენის დაცვის მიდგომების, სამუშაოს შესრულების თანამიმდევრობის შეფასება წარმოადგენს ზემოთჩამოთვლილ დავალებებზე დაკვირვების თანამდევ პროცესს და მასზე დამატებითი დროის გამოყოფა არაა რეკომენდებული;
2. შემფასებლის მიერ დამატებითი კითხვების დასმის შემთხვევაში შესაფასებელი პირი პასუხობს მათ და საჭიროებისამებრ მოჰყავს საკუთარი ქმედების/ გადაწყვეტილების შესაბამისი არგუმენტები;
3. სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა.

**ნაწილი 6. საჭიროების შემთხვევაში დამატებითი ინფორმაცია**

**შემფასებლის ჩანაწერების ფორმები**

**შესაფასებელი პირის სახელი, გვარი:**

**შეფასების თარიღი:**

**შეფასების ადგილი:**

**შემფასებლის სახელი, გვარი:**

|  |  |  |  |
| --- | --- | --- | --- |
| **დადასტურებული კომპეტენცია** | **მტკიცებულებები** | | |
| **ფორმალური**  **განათლების**  **აღიარება**  **(დანართი N)** | **არაფორმალური**  **განათლების**  **აღიარება**  **(დანართი N)** | **გამოცდა**  **(დანართი N)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**შედეგი: დადასტურდა ------/ არ დადასტურდა ----------**

**შემფასებლის კომენტარი:**

**დადასტურება:**